ไฟแนนว์ทูเดย์
“ไม่มีคำว่าแพ้หากว่าเราได้เริ่ม ไม่มีคำว่าอยู่ที่เดิมหากเราได้ค้นหา”
28 ก.พ. 2555

“ไม่มีคำว่าแพ้หากว่าเราได้เริ่ม ไม่มีคำว่าอยู่ที่เดิมหากเราได้ค้นหา”
...อาคม เติมพิทยาไพสิฐ เลขาธิการ สภาพัฒน์ เห็นตัวเลขการว่างงานแล้วถึงกับอึ้ง มึน จนต้องเอามือเกาหัว จึงจะเสนอต่อรัฐบาลให้มีการทบทวนลักษณะการใช้ข้อมูลด้านการจ้างงาน เนื่องจากไตรมาส 4 ปีนี้ เศรษฐกิจหดตัว 0.9% แต่อัตราว่างงานอยู่ที่ 0.6% และทั้งปี 2554 มีอัตราว่างงานแค่0.7% ซึ่งไม่สะท้อนความเป็นจริงเท่าที่ควร เพราะแรงงานที่มีงานทำ แต่มีชั่วโมงทำงานน้อยกว่า35 ชั่วโมง เพิ่มขึ้นจาก 5.7 ล้านคน เป็น 6.9 ล้านคน 




ที่โตะจายก่า คือข้อมูลที่ ดร.ปัทมา เธียรวิศิษฏ์สกุลผู้อำนวยการสำนักพัฒนาฐานข้อมูลและตัวชี้วัดภาวะสังคม สภาพัฒน์สำรวจมา เธอบอกว่า การปรับเพิ่มค่าจ้างขั้นต่ำ 39.5% ทำให้สถานประกอบการทั้งประเทศมีค่าใช้จ่ายแรงงานเพิ่มขึ้นเฉลี่ย 6.2-10.2% ของอัตราค่าจ้างเดิม เอ่อคิดเป็นเม็ดเงินเพิ่มเดือนละ 6,700 ล้านบาท-1.1 หมื่นล้านบาท
ที่สำมะคัญปัจจุบันมีแรงงานที่ได้รับค่าจ้างขั้นต่ำ ต่ำกว่าอัตราค่าจ้างขั้นต่ำใหม่ทั่วประเทศอยู่ 5.1-6.9 ล้านคน ปัญหาค่าจ้างจึงอีนุงตุงนัง 
...ไปดูเรื่องน้ำกันบ้าง อาคม เปิดเผยว่า ที่ประชุมคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) วานนี้ มีมติเห็นชอบกรอบแนวทางในการว่าจ้างบริษัทที่ปรึกษาศึกษาแนวทางการพัฒนาอุตสาหกรรมไทย งบประมาณการศึกษา 60 ล้านบาท 
ศึกษาใน 4 เรื่อง 1.แนวโน้มของโลกไปทางไหนมีผลต่อไทยอย่างไร 2.อุตสาหกรรมที่มีศักยภาพในอนาคตสำหรับประเทศไทย นอกจากอุตสาหกรรมยานยนต์และอิเล็กทรอนิกส์ ที่ไทยมีความสามารถในการแข่งขันอยู่แล้ว3.พื้นที่ที่เหมาะสมในการขยายอุตสาหกรรมแห่งใหม่ และ4.พัฒนาโครงสร้างพื้นฐานที่ดึงดูดนักลงทุนและนักท่องเที่ยว
ผลการศึกษาดังกล่าว เสนอต่อที่ประชุมเวิลด์ อีโคโนมิก ฟอรัม ออน อีสต์เอเชีย ซึ่งไทยเป็นเจ้าภาพในวันที่ 30 พ.ค.-1 มิ.ย. นี่แหละ เร่งมือเล้ย